open-index/open-wikipedia-markdown huggingface dataset:
เจรี ฮัลลิเวลล์

**เจอรัลดีน เอสเทลล์ 'เจรี' ฮอร์เนอร์** () หรือ **เจรี ฮัลลิเวลล์** เกิดเมื่อวันที่ 6 สิงหาคม ค.ศ. 1972 เป็นนักร้องเพลงป็อปชาวอังกฤษ ฮัลลิเวลล์มีชื่อเสียงครั้งแรกในปี 1996 ในฐานะ หนึ่งในสมาชิกวงเกิร์ลกรุป ที่ชื่อสไปซ์เกิลส์ หรือรู้จักในนาม **จินเจอร์ สไปซ์** () ระหว่างที่อยู่ในวงเธอมีชื่อเสียงจากวลี *เกิลส์พาวเวอร์* () และชุดลายธงชาติสหราชอาณาจักรที่เธอได้สวมใส่ขึ้นแสดงในงานประกาศผลรางวัลบริตอะวอดส์ในปี ค.ศ.1997 เจรีได้ออกจากวงไปในปีค.ศ. 1998 ก่อนที่วงจะยุติบทบาทในปี ค.ศ.2000 โดยเธอได้กลับเข้าร่วมวงอีกครั้งในปี ค.ศ.2007 ในส่วนของผลงานเดี่ยวเธอได้ออกอัลบั้มแรกในปี ค.ศ. 1999 ได้มีซิงเกิลอันดับ 1 ในสหราชอาณาจักรอยู่ 4 ซิงเกิล

## ผลงานเพลง
### อัลบั้ม
* 1999: *[[Schizophonic (Geri Halliwell album)|Schizophonic]]*
* 2001: *[[Scream if You Wanna Go Faster]]*
* 2005: *[[Passion (Geri Halliwell album)|Passion]]*
* 2009: *[[Greatest Hits (Geri Halliwell album)|Greatest Hits]]

===ซิงเกิล===
* 1999: "[[Look at Me (Geri Halliwell song)|Look at Me]]"
* 1999: "[[Mi Chico Latino]]"
* 1999: "[[Lift Me Up (Geri Halliwell song)|Lift Me Up]]"
* 2000: "[[Bag It Up]]"
* 2001: "[[It's Raining Men]]"
* 2001: "[[Scream if You Wanna Go Faster]]"
* 2001: "[[Calling (song)|Calling]]"
* 2002: "[[Circles Round The Moon]]"(Almighty Mix) (ซิงเกิลสำหรับประชาสัมพันธ์เท่านั้น)
* 2004: "[[Ride It (Geri Halliwell song)|Ride It]]"
* 2005: "[[Desire (Geri Halliwell song)|Desire]]"
* 2013: "[[Half of Me (Geri Halliwell song)|Half of Me]]"
* 2017: "[[Angels in Chians]]"

==ผลงานแสดง==
* 1997: *Spice World* - แสดงเป็นตัวเอง (Ginger Spice)
* 2003: *Sex and the City* - Phoebe Moore (1 ตอน)
* 2004: *The Fat Slags* - Paige Stonach
* 2009: *'' - Karen Chelios

## ผลงานเขียน
* 1999 - "If Only"
* 2002 - "Just For The Record"
* 2008 - "Ugenia Lavender"

## ชีวิตส่วนตัว

ด้านชีวิตส่วนตัวเจรี่ได้แต่งงานกับ คริสเตียน ฮอร์เนอร์ นักแข่งมอร์เตอร์ไซค์ชื่อดัง และ ประธานผู้บริหาร Red Bull Racing และ เปลี่ยนนามสกุลรวมทั้งชื่อในวงการเป็น "Geri Horner" เมื่อปี 2015

## อ้างอิง

## แหล่งข้อมูลอื่น
* 

หมวดหมู่:นักร้องอังกฤษ
หมวดหมู่:นักแสดงอังกฤษ
หมวดหมู่:บุคคลจากวอตฟอร์ด
หมวดหมู่:ชาวอังกฤษเชื้อสายสเปน

หมวดหมู่:สมาชิกของสไปซ์เกิลส์
ร้านขนมปัง

[thumb|right|250px|ร้านขนมปังแห่งหนึ่งใน[ฮ่องกง]]
**ร้านขนมปัง** หรือ **เบเกอรี** () คือร้านค้าที่ผลิตขนมอบ เช่น ขนมปัง พาย เค้ก ขนมปังกรอบ คุกกี้ โดนัท ฯลฯ แล้วนำมาวางขายภายในร้าน เพื่อให้ลูกค้าได้เลือกซื้อขนมอบสดใหม่จากเตา ร้านขนมปังบางร้านมีมุมกาแฟหรือชาในลักษณะคาเฟ่ให้บริการด้วย

หมวดหมู่:ภัตตาคาร
หมวดหมู่:ร้านค้า
แจ็กแอนด์ไดแอน

**"แจ็กแอนด์ไดแอน"** () เป็นเพลงดังในปี ค.ศ. 1982 เขียนและร้องโดยนักร้อง-นักแต่งเพลง จอห์น เมลเลนแคมป์ ซึ่งตอนนั้นใช้ชื่อว่า จอห์น คูการ์ บรรจุอยู่ในอัลบั้มของเมลเลนแคมป์ชุด *American Fool* เพลงนี้ยังถูกเลือกโดย RIAA เป็น 1 ในเพลงแห่งศตวรรษ ซิงเกิลนี้ติดอันดับ 1 บนบิลบอร์ดฮอต 100 เป็นเวลา 4 สัปดาห์ในปี 1982 ถือว่าเป็นซิงเกิลฮิตที่สุดของเมลเลนแคมป์ 

ข้อมูลจากเมลเลนแคมป์ ระบุว่าเพลง "แจ็กแอนด์ไดแอน" เขียนขึ้นหลังจากดูภาพยนตร์เรื่อง *Splendor in the Grass* (ภาพยนตร์ปี 1961 นำแสดงโดยนาตาลี วูดและวอร์เรน บีตตี  เขายังบอกว่าเพลงนี้บันทึกเสียงได้แย่ เมื่อเขาเล่นกีตาร์ มันดูดี แต่ไม่สามารถมีวงมาเล่นด้วยได้ จึงเป็นสาเหตุให้การเรียงเรียงดูพิลึก" ส่วนบรรยากาศและเนื้อของเพลงนี้เป็นการรำลึกถึงเหตุการณ์ในอดีตสมัยแรกรุ่น ได้รับอิทธิพลจากประสบการณ์ชีวิตของเขา เขายังให้สัมภาษณ์ว่า เพลงนี้เดิมเขียนในลักษณะคู่รักต่างผิวสี แต่เขาก็นึกได้ว่าช่วงต้นคริสต์ทศวรรษ 1980 เรื่องนี้อาจถูกต่อต้านได้

หมวดหมู่:เพลงของจอห์น เมลเลนแคมป์
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลในปี พ.ศ. 2525
เท็ปปังยากิ

thumb|250px|right|เท็ปปังยากิ

**เท็ปปังยากิ** () เป็นรูปแบบหนึ่งของอาหารญี่ปุ่นที่ใช้กระทะเหล็กแบนในการประกอบอาหารในประเทศญี่ปุ่น เท็ปปังยากิจึงหมายถึงอาหารที่ทำให้สุกโดยกระทะเหล็ก ทั้งนี้รวมถึงสเต๊ก กุ้ง โอโกโนมิยากิ ยากิโซบะ และมนจายากิ 

คำว่า เท็ปปังยากิ มาจากคำว่า เท็ปปัง (鉄板) ที่แปลว่าแผ่นเหล็ก และ ยากิ (焼き) ที่แปลว่าย่าง ปิ้ง และทอดด้วยกระทะ 

## ประวัติ
ผู้ให้กำเนิดรูปแบบของเท็ปปังยากิ คือร้านอาหารญี่ปุ่นที่ชื่อ มิโซโนะ (Misono) ในปี ค.ศ. 1945 โดยนำเอาแนวคิดการปรุงอาหารที่ได้รับอิทธิพลจากตะวันตก มาปรุงลงบนกระทะเท็ปปัง แล้วพบว่าอาหารชนิดนี้ได้รับความนิยมในหมู่ชาวต่างชาติมากกว่าชาวญี่ปุ่น ชาวต่างชาติชื่นชมกับทักษะการเตรียมอาหารของพ่อครัว ฝีมือการทำอาหาร และรู้สึกคุ้นเคยมากกว่าอาหารแบบดั้งเดิมของญี่ปุ่น ร้านอาหารแห่งนี้โด่งดังขึ้นเรื่อย ๆ ในหมู่นักท่องเที่ยวต่างชาติ และทางร้านเองได้พัฒนาทักษะการเตรียมอาหารของพ่อครัวให้เพิ่มมากขึ้น เช่น การเรียงหัวหอมให้เป็นทรงภูเขาไฟฟูจิและจุดแอลกอฮอล์หรือสาเกให้ติดไฟ ทำให้เกิดภูเขาไฟหัวหอมที่มีเปลวไฟ

## ส่วนผสม
thumb|right|250px|อุปกรณ์สำหรับเท็ปปังยากิ
ส่วนผสมทั่วไปที่ใช้สำหรับเท็ปปังยากิแบบตะวันตกคือ เนื้อ กุ้ง หอย กุ้งมังกร ไก่ และผัก ใช้น้ำมันถั่วเหลืองในการปรุงส่วนผสมต่าง ๆ สำหรับเท็ปปังยากิแบบญี่ปุ่น มียากิโซบะซึ่งประกอบด้วยบะหมี่ กะหล่ำปลี เนื้อหรืออาหารทะเล และโอโกโนมิยากิซึ่งปรุงด้วยน้ำมันพืข น้ำมันสัตว์ หรือทั้งสองอย่าง ร้านเท็ปปังยากิในประเทศญี่ปุ่นจำนวนมากมีเนื้อโคเบะ (Kobe beef) เคียงด้วยถั่วงอก แตง (zucchini) กระเทียมแผ่น หรือข้าวผัด บางร้านมีน้ำจิ้มสำหรับอาหารโดยเฉพาะ อย่างไรก็ตาม ในประเทศญี่ปุ่น ซอสถั่วเหลืองเป็นซอสที่หาได้ทั่วไป

## ทวีปอเมริกาเหนือ
รูปแบบของเท็ปปังยากิในอเมริกาเหนือ ประกอบด้วยสเต๊กและเนื้ออื่น ๆ กับผัก และมักจะรู้จักในนามฮิบาชิ (hibashi) เพื่อกล่าวถึงร้านสเต็กญี่ปุ่น (Japanese steakhouses)

ในสหรัฐอเมริกา ร้านเบนิฮานา (Benihana) ที่เปิดสาขาแรกในนิวยอร์ก ในปี ค.ศ. 1964 เป็นผู้ทำให้เท็ปปังยากิโด่งดัง ร้านนี้นำเสนอเท็ปปังยากิโดยการให้พ่อครัวแสดงการทำอาหารให้ผู้ที่มารับประทานอาหารชม โดยมีเทคนิคและวิธีการที่หลากหลาย พ่อครัวจะโยนภาชนะมากกว่าสองชิ้นสลับไปมา พลิกกุ้งขึ้นไปอยู่บนกระเป๋าเสื้อของตน นำไข่ลงไปใส่ไว้ในหมวก โยนไข่ขึ้นไปในอากาศแล้วเคาะด้วยมีด จากนั้นส่งกุ้งเข้าปากผู้ชม หรือเรียงหัวหอมทำเป็นภูเขาไฟ

ภูเขาไฟหัวหอมนี้เป็นการแสดงอย่างหนึ่งของพ่อครัวในร้านเท็ปปังยากิ เริ่มด้วยการหัวหอมหั่นบาง ๆ แล้วนำมาซ้อนกันหลาย ๆ ชั้นจนดูเหมือนภูเขาไฟฟูจิที่มีเปลวไฟ จากนั้นจุ่มลงในของเหลวที่ปะทุขึ้นเหมือนเป็นลาวา

ในการเตรียมการแบบดั้งเดิม หัวหอมจะถูกหั่นเป็นชั้น ๆ ชั้นบนสุดหรือล่างสุดของกองจะถูกแยกออกมา จากนั้นจะถูกแยกออกทีละวง วงนอกสุด (วงที่ใหญ่ที่สุด) จะถูกใช้เป็นฐาน โดยด้านวงรอบนอกที่กว้างกว่าจะคว่ำอยู่ด้านล่าง วงที่เล็กกว่าจะถูกวางซ้อนขึ้นไปเรื่อย ๆ จนเกิดเป็นทรงโคนที่มีรูตรงกลาง

หลังจากการสร้างหัวหอมทรงโคน น้ำมันจะถูกราดลงในช่องเปิด (ตรงปล่องภูเขาไฟ) ตามด้วยเอทิลแอลกอฮอล์เจือจาง และเปิดไฟ แอลกอฮอล์ลุกไหม้ภายในไม่กี่วินาที เหลือแต่ไอของแอลกอฮอล์ที่ไม่เผาไหม้กำลังพ่นออกจากปล่องเหมือนเป็นควันไฟ ซอสเทริยากิยังสามารถเติมลงไปหลังจากไฟดับ และน้ำมันที่ถูกทำให้ร้อนจากการย่าง จะปะทุขึ้นและไหลออกจากปล่องเหมือนลาวา

อุปกรณ์อื่นในตระกูลเท็ปปังคือ ตะแกรงสำหรับย่าง ประกอบด้วยเหล็กแผ่นบางวางอยู่เหนือเตาเผาทรงกลม โดยทั่วไปแผ่นเหล็กจะเล็กกว่าเตาเผาและกลมเหมือนเตาเผาบาร์บีคิวของมองโกเลีย 

## อ้างอิง

 
หมวดหมู่:อาหารญี่ปุ่น
อุทิศ เหมะมูล

**อุทิศ เหมะมูล** เกิดเมื่อปี พ.ศ. 2518 เป็นนักเขียนรางวัลซีไรท์ ปี พ.ศ. 2552 กับนวนิยายเรื่อง *ลับแล, แก่งคอย* อุทิศเป็นคนอำเภอแก่งคอย จังหวัดสระบุรี จบการศึกษาจากโรงเรียนแสงวิทยา และโรงเรียนวัดศิลป์ราชพินิจ อำเภอแก่งคอย จากนั้นเข้าศึกษาที่สถาบันเทคโนโลยีราชมงคล วิทยาเขตภาคตะวันออกเฉียงเหนือ นครราชสีมา เรียนด้านศิลปกรรม และศึกษาต่อคณะจิตรกรรมประติมากรรม และภาพพิมพ์ มหาวิทยาลัยศิลปากร ปัจจุบันใช้ชีวิตอยู่ในกรุงเทพฯ 

มีผลงานการเขียน เช่น ผลงานเรื่องสั้น *ปริมาณรำพึง* ของสำนักพิมพ์หวีกล้วย และ ผลงานเรื่อง *ไม่ย้อนคืน* จากแพรวสำนักพิมพ์ ผลงานนวนิยายได้แก่ *ระบำเมถุน* จากสำนักพิมพ์ สเกร และ *กระจกเงา / เงากระจก* จากสำนักพิมพ์ หวีกล้วย และบทความ ได้แก่ 151 CINEMA จากสำนักพิมพ์ open books และ OUPSIDER IN CINEMA จาก open book เป็นต้น

ในปี พ.ศ. 2552 ได้รับรางวัลซีไรท์จากนวนิยายเรื่อง *ลับแล, แก่งคอย* เป็นเรื่องที่เขียนจากความทรงจำ มีเนื้อหาข้อมูลเกี่ยวกับถนนมิตรภาพที่หาได้จากเว็บไซต์วิกิพีเดีย ส่วนรายละเอียดเขียนขึ้นจากความทรงจำตอนที่ไปอยู่

## ผลงาน
*ระบำเมถุน (2547)
*ปริมาตรรำพึง (2548)
*กระจกเงา | เงากระจก (2549)
*151 CINEMA (2549, เขียรร่วมกับ สนธยา ทรัพย์เย็น และ ธเนศน์ นุ่นมัน)
*ไม่ย้อนคืน (2551)
*Outsider in Cinema (2551)
*ลับแล, แก่งคอย (2552)
*On literature: คนชำรุดหรือมนุษย์โรแมนติก (2552)
*Japan and I (2554)
*ลักษณ์อาลัย (2555)
*นิยมนิยาย (2556)
*สามานย์ สามัญ(2557)
*เกียวโตซ่อนกลิ่น(Kyoto : Hindden Sense)(2557)
*จุติ (2558)
*จักรวาลในหนึ่งย่อหน้า(2559)
*หัวใจนักเขียน(2559)
*ร่างของปรารถนา(2560)
*ติดอยู่ระหว่างการเดินทาง(2561)
*โชติชีวิตบรรลัยของแพทริก ชั่ยฯ (2565)
*สุดที่รัก Book II (2568)

## อ้างอิง

หมวดหมู่:นักเขียนชาวไทย
หมวดหมู่:นักประพันธ์รางวัลซีไรต์ชาวไทย
หมวดหมู่:บุคคลจากอำเภอแก่งคอย
หมวดหมู่:บุคคลจากคณะจิตรกรรมประติมากรรมและภาพพิมพ์ มหาวิทยาลัยศิลปากร
หมวดหมู่:บุคคลจากมหาวิทยาลัยเทคโนโลยีราชมงคลอีสาน
นิ้วนาง

thumb|นิ้วนาง
**นิ้วนาง** คือนิ้วที่สี่บนมือของมนุษย์ อยู่ระหว่างนิ้วกลางและนิ้วก้อย หลายคนมีนิ้วนางยาวเท่ากับนิ้วชี้ ในทางกายวิภาคศาสตร์ นิ้วนางอาจมีชื่อเรียกอื่นเป็นภาษาละตินเช่น digitus medicinalis, digitus annularis, digitus quartus หรือ digitus IV เป็นต้น

นิ้วนางไม่ค่อยมีบทบาทเด่นชัดมากนัก เพราะเมื่อหยิบจับสิ่งของก็ต้องใช้งานร่วมกับนิ้วอื่นหรือไม่ใช้เลย บางภาษาไม่มีชื่อเรียกเฉพาะสำหรับนิ้วนางด้วยซ้ำ 

สำหรับวัฒนธรรมตะวันตก การใส่แหวนที่นิ้วนาง โดยเฉพาะนิ้วนางมือซ้าย สื่อความหมายว่าผู้นั้นได้หมั้นหรือแต่งงานแล้ว ด้วยความเชื่อที่ว่า เส้นเลือดดำที่นิ้วนางมือซ้ายเชื่อมต่อโดยตรงเข้ากับหัวใจที่อยู่ข้างซ้ายเช่นกัน อันเป็นตัวแทนแห่งความรัก แต่สำหรับวัฒนธรรมยุโรป การใส่แหวนที่นิ้วนางมือซ้ายหมายถึงการหมั้น ส่วนนิ้วนางมือขวาหมายถึงการแต่งงาน ด้วยเหตุนี้หลายภาษาจึงเรียกนิ้วนางว่าเป็น *นิ้วเพื่อสวมแหวน* (ring finger)

## อ้างอิง

หมวดหมู่:นิ้วมือ
น็อทร์ดามดูว์โอ

**น็อทร์ดามดูว์โอ** ( หรือชื่อเต็ม ) เป็นโบสถ์น้อยโรมันคาทอลิกในรงชอง ประเทศฝรั่งเศส สร้างขึ้นในปี ค.ศ. 1955 และถือเป็นตัวอย่างชิ้นสำคัญที่สุดชิ้นหนึ่งของสถาปนิกชาวฝรั่งเศส-สวิส เลอกอร์บูซีเย ปัจจุบันยังคงใช้งานเป็นศาสนสถานภายใต้การดูแลขององค์การเอกชน ดึงดูดผู้เข้าชมปีละกว่า 80,000 คน

น็อทร์ดามดูว์โอกับอาคารอีกสิบหกแห่งที่ออกแบบโดยเลอกอร์บูซีเยได้รับขึ้นทะเบียนเป็นมรดกโลก ภายใต้ชื่อ *"[[งานสถาปัตยกรรมของเลอกอร์บูซีเย]]"* เมื่อเดือนกรกฎาคม ค.ศ. 2016

## อ้างอิง

หมวดหมู่:โบสถ์น้อย
หมวดหมู่:สิ่งก่อสร้างโดยเลอกอร์บูซีเยในประเทศฝรั่งเศส
รงช็อง
หมวดหมู่:สิ่งก่อสร้างในคริสต์ทศวรรษ 1950
หมวดหมู่:สิ่งก่อสร้างในคริสต์ศตวรรษที่ 20
หมวดหมู่:สิ่งก่อสร้างในแคว้นฟร็องช์-กงเต
หมวดหมู่:อนุสรณ์สถานทางประวัติศาสตร์แห่งฝรั่งเศส
หมวดหมู่:แหล่งมรดกโลกในประเทศฝรั่งเศส
หมวดหมู่:จังหวัดโอต-โซน
ฐานรอง (มุทราศาสตร์)

**ฐานรอง** () ในมุทราศาสตร์ “ฐานรอง” เป็นองค์ประกอบหนึ่งที่ปรากฏภายใต้โล่บนตราอาร์มที่เป็นที่อาจจะเป็นหิน, ลานหญ้า หรืออื่นๆ ที่เป็นที่ตั้งหรือรองรับประคองข้าง ซึ่งทำให้ต้องใช้ความพิจารณาในการแยกระหว่าง “ฐานรอง” ที่แท้จริงจากสิ่งที่อยู่บนฐานที่ใช้สำหรับเป็น “ประคองข้าง” หรือในกรณีพิเศษเช่นในตราแผ่นดินของเบลีซที่เหนือโล่ดูเหมือนต้นมาฮอกานีแต่อันที่จริงแล้วเป็นส่วนหนึ่งของฐานรองที่งอกออกมาจากฐาน บางครั้งก็กล่าวกันว่าฐานรองคือแผ่นดินของผู้เป็นเจ้าของตรา ฐานรองเป็นองค์ประกอบที่ล่ากว่าองค์ประกอบอื่นๆ ของตราอาร์ม ที่มาจากความจำเป็นในการใช้ประคองข้างที่แสดงความแตกต่างกันของตราของแต่ละครอบครัวหรือของแต่ละบุคคล และบางครั้งก็จะได้รับการนิยามต่างหากจากประคองข้าง

ฐานรองตกแต่งที่ใช้ในการวางมักจะวางใต้เท้า ขา หรืออุ้งเท้าของประคองข้างที่ทำกันในคริสต์ศตวรรษที่ 19 บางทีก็เรียกว่า “gas bracket” แต่ก็เป็นคำที่ไม่เป็นที่ยอมรับใช้กัน

บางครั้งประคองข้างก็อาจจะยืนบนแถบคำขวัญเช่นในตราแผ่นดินของโมนาโค

ตามปกติแล้วเมื่อตราอาร์มมีประคองข้างก็จะมีฐานรองประกอบแต่ก็ไม่เสมอไป และบางครั้งที่ไม่บ่อยนักฐานรองก็อาจจะเป็น “เพิ่มเกียรติ” (Augmentation of honour) ซึ่งเป็นสิ่งที่เจ้าของตราได้รับมอบให้เพิ่มในตราอาร์มเพื่อเป็นเกียรติยศ ซึ่งเป็นภาพของหมีและกวางยืนบนภูมิทัศน์ที่เป็นป่า ยอดเขา และรวงข้าวสาลีที่ออกแบบโดยรอน เซบาสเตียน บางครั้งฐานก็อาจเป็นภูมิทัศน์ของสถานที่ใดสถานที่หนึ่งเช่นฐานรองของเคนยาคือ ภูเขาเคนยา หรือฐานรองของ Arbeláez, Cundinamarca ของโคลัมเบียเป็นลูกโลก)  ฐานรองที่แปลกออกไปก็ได้แก่ฐานรองที่เป็นกำแพงของเทศบาลมณฑลคัมเบอร์แลนด์ หรือฐานรองที่เป็นสะพานข้ามลำน้ำของสถาบันวิศวกรรมแห่งแคนาดา

## ตัวอย่าง


ไฟล์:Coat of arms of Belize.svg|ฐานรองเป็นของตราแผ่นดินของเบลีซ
ไฟล์:Coat of arms of Monaco.svg|ฐานรองเป็นแถบคำขวัญของตราแผ่นดินของโมนาโค
ไฟล์:Merseyside CoA.svg|ฐานรองเป็นลำน้ำของเมอร์ซีย์ไซด์
ไฟล์:Coat of Arms of Anadyr (Chukotka).png|ฐานรองเป็นน้ำแข็งของ Anadyr
ไฟล์:Coat of arms of Tanzania.svg|ฐานรองเป็นภูเขาของตราแผ่นดินของแทนซาเนีย
ไฟล์:Coat of Arms of Latvia.svg|ฐานรองเป็นช่อใบไม้ของลัตเวีย
ไฟล์:Coat of arms of Iceland.svg|ฐานรองเป็นแผ่นหินของตราแผ่นดินของไอซ์แลนด์
ไฟล์:Nieroth COA.jpg|ฐานรองเป็นเหล็กดัดของตระกูล Nieroth
ไฟล์:Grb-Pozega.jpg|ฐานรองตกแต่งของ Požega ในเซอร์เบีย
ไฟล์:Coat of arms of Bavaria.svg|ฐานรองเป็นแท่นของบาวาเรีย
ไฟล์:Earl of Glencairn Coat of Arms.svg|ฐานรองเป็นลานหญ้าและดอกไม้ของเอิร์ลแห่งเกล็นแคร์น
ไฟล์:Coat of arms of the Commonwealth of Australia.svg|ฐานรองเป็นกิ่งไม้ของออสเตรเลีย
ไฟล์:Oostendewapen.jpg|ฐานรองเป็นทะเลของ Oostend
ไฟล์:Grand Royal Coat of Arms of France & Navarre.svg|ประคองข้างที่ไม่มีฐานรองของ Navarre
ไฟล์:Wappen Deutsches Reich - Elsass-Lothringen.svg|ประคองข้างเหยี่ยวไม่มีฐานรองของ Reichsland ในเยอรมนี



## อ้างอิง

## ดูเพิ่ม
* ตราอาร์ม 
* นิยามของตรา 
* มุทราศาสตร์
* เรขลักษณ์ในมุทราศาสตร์
* ประคองข้าง
* สัญลักษณ์ 
* เครื่องหมาย

## แหล่งข้อมูลอื่น

หมวดหมู่:มุทราศาสตร์
หมวดหมู่:ตราอาร์ม
ตราแผ่นดินของแอลเบเนีย

**ตราแผ่นดินของแอลเบเนีย** () เป็นตราอาร์มของประเทศแอลเบเนียที่แปลงมาจากธงชาติแอลเบเนียและมาจากตราของสแกนเดอร์เบิร์ก เครื่องหมายเหนืออินทรีสองหัวคือหมวกเกราะสแกนเดอร์เบิร์กที่ประดับด้วยเขาแพะ

## ประวัติ

## ดูเพิ่ม
* ตราอาร์ม 
* นิยามของตรา 
* มุทราศาสตร์

## อ้างอิง

## แหล่งข้อมูลอื่น

* Albania  National Emblem In The World All Countries National Emblem 

 

หมวดหมู่:สัญลักษณ์ของประเทศแอลเบเนีย
อลเบเนีย
คิด คัดดี้

**สกอตต์ เรมอน เซกูโร เมสคัดดี้** ()  หรือชื่อที่เป็นที่รู้จักว่า **คิด คัดดี้** () เกิดเมื่อวันที่ 30 มกราคม ค.ศ. 1984  เป็นแร็ปเปอร์ชาวอเมริกัน เป็นที่รู้จักหลังจากออกมิกซ์เทปชุดแรกที่ชื่อ *A Kid Named Cudi* ในปี 2009 ซิงเกิลของเขา "Day 'n' Nite" ติดท็อป 10 บนบิลบอร์ดฮอต 100 และฮอตอาร์แอนด์บี/ฮิปฮอปซองส์ชาร์ต "Day 'n' Nite" เป็นเพลงที่ออกก่อนผลงานอัลบั้มของเขาชุด *Man on the Moon: The End of Day* เขายังร่วมงานกับคอนเย เวสต์ คอมมอน และศิลปินอื่นในสังกัดกู้ดมิวสิก

ในปี 2014 คัดดี้ ได้ร่วมแสดงในภาพยนตร์เร่อง ซิ่งเต็มสปีดแค้น ได้รับบท แบนนี่ เป็นเพื่อนในกลุ่มของโทบี้ ในด้านให้ข้อมูลการช่วยเหลือ จนโทบี้ประสบความสำเร็จ จนตัวเองติดคุก ฐานเอาฮ.ทหารโดยมิได้รับอนุญาต

## สตูดิโอ อัลบั้ม
*Man on the Moon: The End of Day (2009)
*Man on the Moon II: The Legend of Mr. Rager (2010)
*WZRD  (ร่วมกับ Dot da Genius) (2012)
*Indicud (2013)
*Satellite Flight: The Journey to Mother Moon (2014)
*Speedin' Bullet 2 Heaven (2015)
*Passion, Pain & Demon Slayin' (2016)
*Kids See Ghosts  (ร่วมกับ คานเย เวสต์) (2018)
*Man on the Moon III: The Chosen (2020)

## ภาพยนตร์
*ซิ่งเต็มสปีดแค้น (2014) 

## อ้างอิง

หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:ชาวอเมริกันเชื้อสายแอฟริกา
หมวดหมู่:ชาวอเมริกันเชื้อสายเม็กซิโก
หมวดหมู่:ชาวอเมริกันเชื้อสายชนพื้นเมืองอเมริกัน
หมวดหมู่:บุคคลจากคลีฟแลนด์
หมวดหมู่:แร็ปเปอร์ชายชาวอเมริกันเชื้อสายแอฟริกา
หมวดหมู่:โปรดิวเซอร์เพลงชาวอเมริกันเชื้อสายแอฟริกา
ซินามอโรล

**ซินามอโรล** (; ) เป็นตัวการ์ตูนของซานริโอ เกิดเมื่อวันที่ 6 มีนาคม ค.ศ. 2002 ผู้ออกแบบตัวละครคือยูมิ สึกิริโนะ รูปลักษณ์ของเขาคือลูกสุนัขขนนุ่มฟูสีขาว แก้มแดง มีหางม้วนคล้ายกับซินนามอนโรล และชื่อเพื่อน ๆ ของเขาก็ยังมีที่มาจากของหวานและกาแฟชนิดต่าง ๆ อีกด้วย

## ประวัติ
ในวันหนึ่งขณะที่เจ้าของคาเฟ่ที่ชื่อซินนามอนกำลังชื่นชมความงามของท้องฟ้าอยู่นั้น ได้มีลูกหมาสีขาวตัวน้อยลอยผ่านมา ดูคล้ายกับปุยเมฆก้อนเล็กๆ เธอคิดว่า "เจ้าหมาน้อยตัวนี้คงตามกลิ่นซินนามอนโรลมาสินะ" ซึ่งนั่นก็เป็นความคิดที่ถูกต้องทีเดียว เจ้าหมาน้อยที่แสนจะอยากรู้อยากเห็นตัวนี้เกิดติดอกติดใจเจ้าของคาเฟ่และซินนามอนโรล มันจึงตัดสินใจที่จะอยู่ที่คาเฟ่นี้ต่อไป เจ้าหมาน้อยตัวนี้มีหางม้วนที่่อวบอ้วนคล้ายกับซินนามอนโรล เจ้าของคาเฟ่จึงเรียกเขาว่า CINNAMOROLL นับตั้งแต่นั้นมา CINNAMOROLL ได้กลายเป็นที่ชื่นชอบของลูกค้าและกลายเป็นสัญลักษณ์ประจำคาเฟ่แห่งนี้

## ข้อมูลตัวละคร
*ชื่อ : ซินามอโรล
*ญี่ปุ่น : シナモロール
*โรมาจิ : Shinamororū
*อังกฤษ : Cinnamoroll
*ชื่ออื่น ๆ : ชินะโมะโรล , ชินาม่อน , ชินนาม่อนโรล , ซินนาโมโรล , ซินนามอน , ซินนามอนโรล
*เผ่าพันธุ์ : ลูกสุนัข
*เพศ : ผู้
*ความสูง : ไม่ปรากฎ
*น้ำหนัก : ไม่ปรากฏ
*ที่อยู่ปัจจุบัน : คาเฟ่ซินนามอน
*อาหารที่ชอบ : ชา , คัพเค้ก , ซินนามอนโรล
*ครอบครัว : เจ้าของคาเฟ่ซินนามอน , คาปูชิโน่ (เพื่อนสนิท) , ม็อคค่า (เพื่อนสนิท) , ชิฟฟ่อน (เพื่อนสนิท) , เอ็กซ์เพรสโซ่ (เพื่อนสนิท) , ลิตเติ้ลมิลค์ (เพื่อนสนิท) , คุโรมิ (เพื่อน) , มายเมโลดี้ (เพื่อน) , ฮัลโหล คิตตี้ (เพื่อน) ปอมปอมปุริน (เพื่อน)
*ที่อยู่ปัจจุบัน : คาเฟ่ซินนามอน
*สิ่งที่ชอบ : ก้อนเมฆ , ของหวาน , ขนม , นกน้อยที่แสนน่ารัก , การดื่มชาและทำขนมซินนามอนโรล กับเพื่อน ๆ
*งานอดิเรก : ดื่มชา , ทำขนมซินนามอนโรล , เล่นสนุกและผจญภัยกับเพื่อน ๆ

## ลักษณะภายนอก
ซินามอโรลเป็นลูกสุนัข เพศผู้ มีแก้มอวบอ้วนสีชมพู ขนของเขานุ่ม และมีสีขาวคล้ายกับปุยเมฆ หางของเขามีลักษณะม้วนและอวบอ้วนคล้ายกับขนม ซินนามอนโรล อันเป็นที่มาของชื่อของเขา เขามีดวงตาสีน้ำเงินเล็กๆและปากที่มีลักษณะคล้ายกับเลข 3 (ในบางครั้งเขาอาจมีการสวมเครื่องประดับ เช่น หมวก , มงกุฎ , โบ , ผ้าพันคอ)  

## ดูเพิ่ม
*ซินนามอนโรล
*อบเชย
*รายชื่อตัวการ์ตูนของซานริโอ
*Cinnamon

หมวดหมู่:การ์ตูนญี่ปุ่น
หมวดหมู่:ตัวการ์ตูนซานริโอ
หมวดหมู่:ตัวละครที่เป็นสุนัข
หมวดหมู่:ตัวละครเด็กในอนิเมะและมังงะ
หมวดหมู่:แมดเฮาส์
หมวดหมู่:มังงะของสำนักพิมพ์คาโดกาวะโชเต็ง
ซินนามอนโรล

thumb|right|ซินนามอนโรลของชาวสวีเดน ''"kanelbulle"''
**ซินนามอนโรล** () เป็นขนมหวานที่พบบ่อยในทวีปอเมริกาเหนือและยุโรปเหนือ ซินนามอนโรลสามารถเปรียบเทียบได้เป็นขนมปังน้ำผึ้ง ซึ่งเป็นส่วนหนึ่งของขนมหวานในตระกูลโดนัท ซินนามอนโรลได้รับการคิดค้นในสวีเดนในชื่อที่เรียกว่า kanelbulle (แปลว่า "ขนมปังอบเชย") ซินนามอนโรลประกอบด้วยแผ่นยีสต์ม้วน และโรยส่วนผสมระหว่างอบเชยและน้ำตาล (และลูกเกดหรือองุ่นสับในบางกรณี) เหนือชั้นเนยบาง ๆ เมื่อรีดแป้งเป็นแผ่น แล้วตัดเป็นส่วน ๆ และอบ ซินนามอนโรลมักจะโรยด้วยน้ำตาลครีมโรยหน้าขนมบ่อย ๆ หรือเคลือบเงาของบางประเภท

ขนาดของซินนามอนโรลจะแตกต่างกันในแต่ละสถานที่ โดยส่วนมากแล้วร้านเบเกอร์รี่จะผลิตขนาดประมาณ 5 ซม. ในเส้นผ่าศูนย์กลางและมีขนาดใหญ่กว่า 10 ซม. ที่ใหญ่ที่สุดสามารถพบได้ในฟินแลนด์เรียกว่า Korvapuusti ซึ่งขนาดใหญ่ถึง 20 ซม. ในเส้นผ่าศูนย์กลางและน้ำหนัก 200 กรัม (ประมาณ 7 ออนซ์)

## ดูเพิ่ม
* อบเชย
* ซินามอโรล

หมวดหมู่:ขนมปัง
หมวดหมู่:ขนมหวาน
หมวดหมู่:ขนมปังหวาน
หมวดหมู่:ขนมอบสวีเดน
หมวดหมู่:ขนมอบเดนมาร์ก
หมวดหมู่:ขนมอบฟินแลนด์
หมวดหมู่:ขนมอบเยอรมัน
หมวดหมู่:ขนมอบออสเตรีย
ตัวการ

คำสำคัญ **"ตัวการ"** สามารถหมายถึง

* ผู้ก่อเหตุ
* ตัวการ (กฎหมายอาญา) () - บุคคลตั้งแต่สองคนขึ้นไปซึ่งร่วมกระทำความผิดด้วยกัน
* ตัวการ (กฎหมายแพ่ง) () - บุคคลซึ่งมอบอำนาจโดยตรงหรือโดยปริยายให้บุคคลอีกคนหนึ่งซึ่งเรียกว่า "ตัวแทน" () ทำการแทนตน
เอมไพร์เอิร์ธ

**เอมพาย เอิร์ธ** เป็นเกมวางแผนการรบ สามารถเลือกเล่น ทั้งยุคดึกดำบรรพ์ ยุคกลาง อนาคต ฯลฯ พัฒนาโดย Stainless Steel Studios เขียนโดย Sierra Entertainment ออกแบบโดย Rick Goodman

## รูปบบของเกม

## อ้างอิง

## ดูเพิ่ม

*
*
*''Empire Earth'' fansite

หมวดหมู่:วิดีโอเกมวางแผนเวลาจริง
หมวดหมู่:วิดีโอเกมเกี่ยวกับการเดินทางข้ามเวลา
หนี้สิน

**หนี้สิน** หรือ **หนี้เงิน** () หมายถึง เงินที่ผู้หนึ่งซึ่งเรียกว่า "ลูกหนี้" () ติดค้างอยู่จะต้องใช้ให้แก่อีกผู้หนึ่งซึ่งเรียกว่า "เจ้าหนี้" () บางทีก็เรียกสั้น ๆ ว่า "หนี้"

ความเป็นหนี้สินกันนั้นมีขึ้นเมื่อเจ้าหนี้ตกลงให้ลูกหนี้ยืมเงินจำนวนหนึ่งซึ่งปัจจุบันมักมีการกำหนดระยะเวลาให้ลูกหนี้ปฏิบัติการชำระหนี้และมักต้องชำระดอกเบี้ย () อันงอกเงยจากหนี้สินนั้นด้วย

## เงื่อนไข
### เงินต้น
เงินต้นคือจำนวนเงินที่ลงทุนหรือให้ยืมในครั้งแรกที่ใช้ในการคำนวณดอกเบี้ยและกำไร

### ข้อกำหนดเกี่ยวกับการผิดนัดชำระหนี้
ลูกหนี้ทุกประเภทอาจไม่สามารถชำระหนี้ได้ตามที่คาดไว้ในบางครั้ง ซึ่งจะมีผลตามมาแตกต่างกันไปขึ้นอยู่กับเงื่อนไขของหนี้สินและกฎหมายที่ควบคุมการผิดนัดชำระหนี้ในเขตอำนาจศาลที่เกี่ยวข้อง หากหนี้สินมีหลักประกัน เช่น รถยนต์หรือบ้าน เจ้าหนี้อาจพยายามยึดหลักประกันนั้น

### การชำระคืน
มีสามวิธีหลักในการโครงสร้างการชำระเงิน: สามารถชำระเงินกู้ทั้งหมดในเวลาที่ครบกำหนด; สามารถผ่อนชำระเงินกู้ในช่วงอายุของเงินกู้; หรืออาจผ่อนชำระบางส่วนในช่วงอายุของเงินกู้และชำระส่วนที่เหลือในเวลาที่ครบกำหนด

## การประเมินความสามารถในการชำระหนี้
### ตัวชี้วัดรายได้
อัตราส่วนการครอบคลุมหนี้เป็นอัตราส่วนระหว่างรายได้ที่มีอยู่กับจำนวนหนี้ที่ต้องชำระ (รวมถึงดอกเบี้ยและค่าเสื่อมของเงินต้นหากมี) ยิ่งอัตราส่วนการครอบคลุมหนี้สูง รายได้ที่มีเพื่อชำระหนี้ก็ยิ่งมากขึ้น และผู้กู้จะสามารถรับเงินทุนได้ง่ายและถูกลง

### ตัวชี้วัดมูลค่า
อัตราส่วนของเงินกู้ต่อมูลค่าหลักประกันเป็นอัตราส่วนระหว่างจำนวนเงินกู้ทั้งหมดกับมูลค่าหลักประกันทั้งหมดที่ให้ไว้เพื่อประกันเงินกู้

ตัวอย่างเช่น ในการขอสินเชื่อที่อยู่อาศัย อัตราส่วนเงินกู้ต่อมูลค่ามักจะแสดงเป็น "เงินดาวน์"

### บทบาทของหน่วยงานจัดอันดับ
สำนักเครดิตรวบรวมข้อมูลเกี่ยวกับประวัติการกู้ยืมและการชำระหนี้ของผู้บริโภค เจ้าหนี้ เช่น ธนาคารและบริษัทบัตรเครดิต ใช้การจัดอันดับเครดิตในการประเมินความเสี่ยงที่อาจเกิดขึ้นจากการให้เครดิตแก่ผู้บริโภค

## อ้างอิง

หมวดหมู่:กฎหมายหนี้
โอคิตะ โซโกะ

**โอคิตะ โซโกะ** () เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ 

## ข้อมูลตัวละคร
โอคิตะ โซโกะ เป็นหัวหน้าหน่วยที่ 1 แห่งของกองกำลังตำรวจพิเศษติดอาวุธชินเซ็นงุมิ และเป็นนักดาบที่เก่งที่สุดในชินเซ็นกุมิ แต่มักจะใช้บาซูก้าเป็นอาวุธมากกว่า โอคิตะนั้นกำพร้าพ่อแม่มาตั้งแต่เด็ก ได้มิตสึบะที่เป็นพี่สาวคอยเลี้ยงดู ต่อมาได้เข้าเป็นศิษย์สำนักดาบที่บูซุ ร่วมสำนักเดียวกับคอนโด้ อิซาโอะและฮิจิคาตะ โทชิโร่ โดยมีฐานะเป็นศิษย์พี่ของฮิจิคาตะแม้จะมีอายุน้อยกว่า เพราะฮิจิคาตะมาร่วมสำนักในภายหลังสุด ต่อมาทั้งสามคนรวมศิษย์ร่วมสำนักจึงได้เดินทางเข้าเอโดะ แล้วโอคิตะก็ได้รับตำแหน่งหัวหน้าหน่วยที่ 1 แห่งชินเซ็นงุมิ 

โอคิตะเป็นคนที่ดูใสซื่อ หน้าตาสวยน่ารัก  นิสัยร่าเริงคล้ายกับเด็ก และโอคิตะยังรักพี่สาวมาก เมื่ออยู่ต่อหน้าพี่สาว โอคิตะจะแปลงร่างเป็นแมวน้อยแสนเชื่องขึ้นมาทันที แต่ความจริงแล้ว โอคิตะมีนิสัยป่าเถื่อน มักจะใช้วิธีรุนแรงในการแก้ปัญหา จนถูกฮิจิคาตะเรียกว่า เจ้าชายแห่งดาวซาดิสม์ โอคิตะ ถ้าสู้นานๆเข้ากับคู่ต่อสู้ที่มีฝีมือสูสี ด้านมืดในใจจะถูกปลุกขึ้นมาแบบไม่มีเหตุผล แม้แต่ฮิจิคาตะและคอนโดยังระแวดระวังด้านมืดของโอคิตะอยู่ไม่น้อย 

โอคิตะไม่ชอบฮิจิคาตะตั้งแต่เจอกันครั้งแรก และมักจะชอบลอบทำร้ายฮิจิคาตะ หรือแม้แต่จะลอบสังหารถ้ามีโอกาส เพราะโอคิตะนอกจากจะหวังตำแหน่งรองหัวหน้าของฮิจิคาตะแล้ว โอคิตะยังคิดว่าฮิจิคาตะมาแย่งสิ่งสำคัญในชีวิตของเขาไปจนหมด ทั้งคอนโด้และมิตสึบะ และอีกเหตุผลหนึ่งคือฮิจิคาตะปฏิเสธรักของมิตสึบะแบบไม่ใยดี 

แม้ตัวโอคิตะเองจะเข้าใจดีว่าการที่ฮิจิคาตะไม่รับรักพี่สาวนั้นคือสิ่งที่สมเหตุสมผลที่สุดแล้ว เพราะทั้งเขาและฮิจิคาตะต่างรู้ว่าชีวิตที่อยู่กับดาบ เลือด การต่อสู้และอนาคตที่ไม่รู้ว่าจะตายเมื่อไหร่ ไม่สามารถทำให้มิตซึบะมีความสุขได้ แต่กระนั้นความชิงชังที่ฝังลึกก็ทำให้เขารู้สึกขัดแย้งกันในตัวว่าควรจะเกลียดฮิจิคาตะในเรื่องนี้ดีหรือไม่ กระทั่งมิตซึบะเสียชีวิตไป

ทางด้านความสัมพันธ์กับร้านรับจ้างสารพัด โอคิตะเข้ากันได้ดีกับพวกของกินโทกิ โดยเรียกกินโทกิว่า *ลูกพี่* เพราะโอคิตะก็เคารพกินโทกิเหมือนกัน แต่มักจะทะเลาะกับคางุระเสมอ และนับเป็นคู่กัดตลอดกาล

## ชื่อของโอคิตะ
ชื่อ *โอคิตะ โซโกะ* มีที่มาจากชื่อของ โอคิตะ โซจิ หัวหน้าหน่วยหนึ่งแห่งกลุ่มชินเซ็นงุมิในประวัติศาสตร์จริง 

## การปรากฏตัวบนปก
โอคิตะปรากฏตัวบนหน้าปกของหนังสือการ์ตูนกินทามะ เล่มที่ 9 และยังปรากฏตัวบนสันปกของหนังสือการ์ตูนกินทามะเล่ม 10

## อ้างอิง

## ดูเพิ่ม
* กินทามะ

อโคิตะ โซโกะ
อโคิตะ โซโกะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:การพรรณนาทางวัฒนธรรมของโอกิตะ โซจิ
แชร์

คำสำคัญ **"แชร์"** หรือ **"share"** สามารถหมายถึง

* จังหวัดแชร์ () - จังหวัดในแคว้นซ็องทร์-วาลเดอลัวร์ของฝรั่งเศส
* การเล่นแชร์ () - การลงหุ้นเป็นจำนวนเงินและตามวาระที่กำหนดแล้วประมูลว่าจะให้ดอกเบี้ยเท่าไร ผู้ลงหุ้นที่ให้ดอกเบี้ยสูงสุดจะได้รับเงินก่อน เวียนไปจนครบจำนวนผู้เล่น
* หุ้น () - หน่วยลงทุนแต่ละหน่วยที่มีมูลค่าเท่า ๆ กัน ซึ่งรวมกันเป็นทุนเรือนหุ้นของบริษัทจำกัด
* หุ้นส่วน () - ส่วนที่ลงทุนเท่ากันในการค้าขายเป็นต้น มาจากภาษาจีนแต้จิ๋ว "หุ่ง" ว่า หุ้น หรือส่วน
* แชร์ (นักร้อง) () - เชอริลีน ซาร์กิเซียน นักร้องชาวอเมริกัน
* เก้าอี้ ( (แชร์))
เส้นแบ่ง (มุทราศาสตร์)

**เส้นแบ่ง** () ในมุทราศาสตร์ “เส้นแบ่ง” เป็นองค์ประกอบหนึ่งที่ใช้ในการแบ่งโล่ (division of the field) และการสร้างลายตรา (variations of the field) และ เครื่องหมาย (charges) ที่ใช้ในมุทราศาสตร์ ที่ตามปกติจะเป็นเส้นตรง แต่อาจจะมีหลายรูปหลายแบบ (การกำหนดชนิดของ “เส้นแบ่ง” บางครั้งต้องเป็นไปอย่างระมัดระวังระหว่างเส้นแบ่งตามธรรมเนียมที่ใช้กันมาและเส้นแบ่งที่แปลกออกไปhttp://www.tioh.hqda.pentagon.mil/Cav/91CavalryRegiment.htm  และการแยกระหว่าง “เส้นแบ่ง” และ “เครื่องหมาย” เช่นในนิยาม “a mount [or triple mount] in base” (“เนิน [หรือเนินสามเนิน] ตอนล่าง”) หรือโดยเฉพาะในมุทราศาสตร์เยอรมันที่ใช้หยักเชิงเทินจากกำแพงเมืองในการเป็น “เส้นแบ่ง” หรือ “เครื่องหมาย”)

ในสกอตแลนด์การใช้เส้นแบ่งมักจะใช้ในการแต่งเติมขอบโล่ (หรือเรขลักษณ์อื่นๆ) เพื่อให้ทำให้ตราเป็นเอกลักษณ์ (cadency) จากตราของประมุขเจ้าของตราอาร์มหลัก

## เส้นแบ่งกลุ่มต่างๆ

## ตัวอย่างแสดงเส้นแบ่งชนิดต่างๆ
แต่ละเส้นแบ่งตามตัวอย่างข้างล่างก็จะนิยามว่า “Per fess _______ argent and gules” (“แบ่งขวาง _______ สีเงินและสีแดง” (นิยามสีท่อนบนก่อนท่อนล่าง))


ไฟล์:Nyhäkoro.svg|“engrailed”“หยักโค้งเว้า”
ไฟล์:Nirhakoro.svg|“invected”“หยักโค้งนูน”
ไฟล์:Sakarakoro.svg|“embattled”“หยักเชิงเทิน”
ไฟล์:Aaltokoro.svg|“wavy”“หยักคลื่น”
ไฟล์:Pilvikoro.svg|“nebuly”“หยักปูด”
ไฟล์:Kuusikoro.svg|“fir-tree topped”“หยักต้นสน”
ไฟล์:Havukoro.svg|“fir-twigged”“หยักกิ่งสน”
ไฟล์:Sahakoro.svg|“indented”“หยักจั่ว”
ไฟล์:Hammaskoro.svg| “dancetty”“หยักแหลม”
ไฟล์:Sudenhammaskoro.svg| “indented”“หยักแหลมลึก” 
ไฟล์:Kaarikoro.svg| “enarched”“แบ่งโค้ง”
ไฟล์:Polvikoro.svg |“per chevron”“แบ่งจั่ว”
ไฟล์:Apilakoro.svg|“trefly-counter-trefly”“หยักจิกดอกจิก”
ไฟล์:Ristikoro.svg|“??”“หยักกางเขน”
ไฟล์:Kahvakoro.svg|“potenty”“หยักตาปู”
ไฟล์:Hakulikoro.svg
ไฟล์:Vallikoro.svg|“??”“หยักข้าวหลามตัด”
ไฟล์:Lehmuskoro.svg|“??”“หยักโพดำ”
ไฟล์:Liljakoro.svg
ไฟล์:Kuulakärkikoro.svg|“indented pommetty”“หยักแหลมยอดปุ่ม”
ไฟล์:Kynsikoro.svg|“??”“หยักเปลว”
ไฟล์:Kaksoissakarakoro.svg|“embattled grady”“หยักเชิงเทินหลั่น”
ไฟล์:Liekkikoro.svg|“rayonny”“หยักเปลวเล็ก”
ไฟล์:Lohenpyrstökoro.svg|“dovetailed”“หยักหางนกพิราบ”
ไฟล์:Salamakoro.svg|“bevilled”“หยักขยักแหลม”
ไฟล์:Okakoro.svg|“??”“หยักเชิงเทินงอ”
ไฟล์:Oksakoro.svg|“raguly”“หยักเชิงเทินเอียงซ้าย”
ไฟล์:Painanteinen pilvikoro.svg|“nebuly”“หยักหัวใจ”
ไฟล์:Sädekoro.svg|“??”“หยักเปลวสลับแหลม”
ไฟล์:Turkiskoro.svg|“urdy”“หยักเชิงเทินยอดแหลม”
ไฟล์:Kulmakoro.svg|“??”“หยักขยักแหลมบันได”



## อ้างอิง

* Fox-Davies, Arthur Charles (1986, first published 1904). *The Art of Heraldry: An Encyclopedia of Armory* London: Bloomsbury Books.
* Fox-Davies, Arthur Charles (1909). *[http://www.archive.org/stream/completeguidetoh00foxdrich#page/n5/mode/2up A Complete Guide to Heraldry]*. New York: Dodge Pub. Co. ISBN 0517266431. 

## ดูเพิ่ม
* ตราอาร์ม 
* นิยามของตรา 
* มุทราศาสตร์
* เรขลักษณ์ในมุทราศาสตร์
* เครื่องอิสริยาภรณ์ 
* สัญลักษณ์ 

หมวดหมู่:มุทราศาสตร์
หมวดหมู่:ตราอาร์ม
หมวดหมู่:เครื่องอิสริยาภรณ์
ทะเลสาบชิกตสึ

thumb|200px|ทะเลสาบชิกตสึ มีภูเขาทารูมาเอะอยู่เบื้องหลัง

**ทะเลสาบชิกตสึ** () เป็นทะเลสาบปล่องภูเขาไฟในเมืองชิโตเซะ บนเกาะฮกไกโด ของญี่ปุ่น อยู่ในเขตอุทยานแห่งชาติชิกตสึ-โทยะ

## ภูมิศาสตร์
ทะเลสาบชิกตสึตั้งอยู่ที่ด้านตะวันตกเฉียงใต้ของเกาะฮกไกโด มีความลึกเฉลี่ย 265 เมตร จุดที่ลึกที่สุดลึก 363 เมตร จัดเป็นทะเลสาบที่ลึกเป็นอันดับสองในญี่ปุ่นรองจากทะเลสาบทาซาวะ มีพื้นที่ผิวมากเป็นอันดับแปดในญี่ปุ่น และยังเป็นทะเลสาบปล่องภูเขาไฟที่ใหญ่เป็นอันดับสองในญี่ปุ่นรองจากทะเลสาบคูซาโระ รอบทะเลสาบมีภูเขาไฟสามลูก ได้แก่ ภูเขาเอนิวะทางทิศเหนือ ภูเขาฟุปปาชิและเขาทารูมาเอะทางทิศใต้ ทะเลสาบแห่งนี้เกิดขึ้นจากการยุบตัวของแผ่นดินระหว่างภูเขาไฟทั้งสามในสมัยโฮโลซีน

เนื่องจากทะเลสาบแห่งนี้ลึก จึงมีปริมาตรมากถึง 3/4 ของทะเลสาบบิวะ ซึ่งเป็นทะเลสาบที่ใหญ่ที่สุดในญี่ปุ่น แม้จะมีพื้นที่ผิวเพียง 1/9 ของทะเลสาบบิวะ และจากอัตราส่วนระหว่างพื้นที่ผิวที่น้อยกับความลึกมาก ทำให้อุณหภูมิของน้ำในทะเลสาบคงที่ได้ตลอดทั้งปี จึงจัดเป็นทะเลสาบที่ไม่แข็งเป็นน้ำแข็งที่อยู่เหนือสุดในญี่ปุ่น แหล่งน้ำไหลเข้าสู่ทะเลสาบได้แก่ แม่น้ำบิฟูเอะ โอโกตัมเปะ นินารุ และฟูเระไน มีแหล่งน้ำไหลออกสายหลักคือแม่น้ำชิโตเซะ

## ธรณีวิทยา
ทะเลสาบชิกตสึเป็นทะเลสาบปล่องภูเขาไฟ จากการสำรวจของ Global Volcanism Program พบว่าแอ่งภูเขาไฟแห่งนี้เกิดขึ้นเมื่อ 31,000-34,000 ปีก่อนจากการปะทุของภูเขาไฟครั้งใหญ่ที่สุดครั้งหนึ่งบนเกาะฮกไกโด ในปล่องประกอบด้วยแร่ดาไซต์ ไรโอไลต์ และแอนดีไซต์เป็นหลัก มีภูเขาไฟสามลูกได้แก่ภูเขาเอนิวะ ภูเขาฟุปปะชิ และภูเขาทารูมาเอะ ก่อตัวขึ้นบนขอบของแอ่ง

## การใช้งาน
เมื่อ พ.ศ. 243 มีการนำปลาแซลมอนแดง (ชื่อในท้องถิ่นเรียกว่า "ชิปปุ") จากทะเลสาบอากังมาปล่อยในทะเลสาบชิโกะสึ ต่อมากลายเป็นสินค้าที่มีชื่อเสียงของท้องถิ่น และการตกปลาชิปปุก็เป็นกีฬายอดนิยมในฤดูร้อน ในบริเวณทะเลสาบมีศูนย์นักท่องเที่ยว ค่ายพักแรม และอนเซ็งจำนวนมากที่มีสิ่งอำนวยความสะดวกสำหรับนักท่องเที่ยว

เมืองชิโตเซะมีชื่อเสียงจาก Indian Fish Whell ซึ่งเป็นอุปกรณ์ที่ติดตั้งอยู่ที่แม่น้ำชิโตเซะเพื่อดักจับปลาแซลมอนที่มาวางไข่ในทะเลสาบชิกตสึ

## การเดินทาง
ทางหลวงแผ่นดิน 276 ทอดผ่านไปตามริมฝั่งทะเลสาบทางทิศใต้ เชื่อมต่อทะเลสาบกับเมืองโทมาโกไมและดาเตะ มีทางหลวงแผ่นดิน 453 ตัดจากด้านเหนือและตะวันออกของทะเลสาบไปยังซัปโปโระ

จากชิโตเซะมีเส้นทางรถเมล์ City bus มายังทะเลสาบและรถเมล์สายฮกไกโด-ชูโอวิ่งระหว่างทะเลสาบกับสถานีรถไฟชิโตเซะและท่าอากาศยานชินชิโตเซะ ในฤดูร้อนจะมีรถประจำทางมาจากท่าอากาศยานซัปโปโระ และเคยมีรถประจำทางวิ่งระหว่างทะเลสาบกับโทมาโกไม แต่ปัจจุบันได้ยกเลิกไปแล้ว

## อ้างอิง

## แหล่งข้อมูลอื่น

* World Lakes Database: Shikotsu-ko 
* Volcano World: Shikotsu 
* Shikotsu-ko Visitor Centre  
* Shikotsu-ko Onsen-Ryokan Association  

ชิกตสึ
หมวดหมู่:กิ่งจังหวัดอิชิการิ
ราชวงศ์สาตวาหนะ

**สาตวาหนะ** (*Sātavāhana*, IAST: ) หรือ **อานธร** (หรือ *อานธรภรตยะ* หรือ *อานธรชาติยะ*) ในปุราณะ เป็นจักรวรรดิอินเดียโบราณ นักวิชาการสมัยใหม่เชื่อว่าอาณาจักรดำรงอยู่ระหว่าง 200 ปีก่อนคริสต์กาลถึงต้นศตวรรษที่ 3 ในขณะที่อิงตามปุราณะอาจเริ่มต้นย้อนไปถึง 300 ปีก่อนคริสต์กาล กระนั้นไม่มีหลักฐานโบราณคดียืนยันเพิ่มเติม เขตแดนของสตาวาหนะตรงกับพื้นที่ของประเทศอินเดียในส่วนรัฐอานธรประเทศ, เตลังคานา และ มหาราษฏระ ในปัจจุบัน ในบางช่วงมีอาณาเขตไกลถึงรัฐคุชราต, มัธยประเทศ และ กรณาฏกะ มีราชธานีหลายแห่ง ซึ่งรวมถึงประติษฐานและอมราวตี (ธรณิโกฏ)

ไม่เป็นที่ทราบแน่ชัดถึงที่มาของราชวงศ์นี้ ในปุราณะระบุว่าปฐมกษัตริย์แห่งสาตวาหนะได้โค่นล้มจักรวรรดิกาณวะ รุ่งเรืองสูงสุดในรัชสมัยของเคาตมีปุตร สาตกรณี และผู้สืบทอด วสิสฐิปุตร ศรี ปุลมวี ก่อนจะกระจายเป็นรัฐย่อย ๆ ในศตวรรษที่ 3

ช่วงเวลาที่แน่นอนไปจนถึงที่มาแน่นอน และความหมายของชื่อของสาตวาหนะเป็นประเด็นถกเถียงในหมู่นักวิชาการมาอย่างยาวนาน ข้อถกเถียงบางส่วนมีรากฐานมาจากลัทธินิยมบ้านเกิด โดยทั้งรัฐมหาราษฏระ, อานธรประเทศ, กรณาฏกะ และ เตลังคานา ล้วนอ้างตนว่าคือต้นกำเนิดของสาตวาหนะ

## อ้างอิง

### บรรณานุกรม

* 

## แหล่งข้อมูลอื่น

ส
หมวดหมู่:รัฐสิ้นสภาพในประเทศอินเดีย
หมวดหมู่:รัฐและดินแดนที่ก่อตั้งในศตวรรษที่ 3 ก่อนคริสตกาล
หมวดหมู่:สิ้นสุดในคริสต์ศตวรรษที่ 3
รันดิสทาวน์

**รันดิสทาวน์** () เป็นเพลงในปี 2009 ร้องโดยนักดนตรีฮิปฮอปชาวอเมริกัน เจย์-ซี ร่วมด้วยนักร้องอาร์แอนด์บีชาวบาร์บาโดส รีแอนนา และศิลปินแร็ป คอนเย เวสต์ ที่ร่วมโปรดิวซ์เพลงนี้กับ No I.D. ออกเป็นซิงเกิลที่ 2 ของสตูดิโออัลบั้มชุด *The Blueprint 3* หลังจากเพลงออกทางไอทูนส์ เมื่อ 11 สิงหาคม ค.ศ. 2009 ก็กระโดดเข้าชาร์ตมาที่อันดับ 3 บนบิลบอร์ดฮอต 100  และกลายเป็นเพลงติดท็อป 10 เพลงที่ 11 ของริอานน่า ทำให้เธอเป็นศิลปินหญิงที่มีติดท็อป 10 มากที่สุดในทศวรรษ (2000-2009) ตามหลังบียอนเซ่ ภรรยาของเจย์-ซี ที่มี 12 เพลง และยังถือเป็นซิงเกิลท็อป 5 เพลงแรกของเจย์-ซีบน ชาร์ตท็อป 5 แร็ปซอง หลังจาก "Show Me What You Got" ในปี 2006

## อ้างอิง

หมวดหมู่:เพลงของเจย์-ซี
หมวดหมู่:เพลงของคอนเย เวสต์
หมวดหมู่:ซิงเกิลในปี พ.ศ. 2552
หมวดหมู่:เพลงของรีแอนนา
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
สุรชัย จตุรภัทรพงษ์

**สุรชัย จตุรภัทรพงศ์**  (เกิดวันที่ 20 พฤศจิกายน พ.ศ. 2512) อดีตนักฟุตบอลชาวไทย ปัจจุบันเป็นผู้อำนวยการของบีจี ปทุม ยูไนเต็ดในไทยลีก และเคยดำรงตำแหน่งหัวหน้าผู้ฝึกสอนของทีมอีกด้วย สมัยที่เป็นนักเตะเขาเป็นผู้เล่นกองกลางที่มีชื่อเสียงสามารถยิงประตูได้ 7 ประตูให้กับทีมชาติ โดยเล่นให้กับทีมชาติระหว่าง พ.ศ. 2534–2545

## ประตูในนามทีมชาติ

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:ชาวไทยเชื้อสายแต้จิ๋ว
หมวดหมู่:นักฟุตบอลชายชาวไทย
หมวดหมู่:นักฟุตบอลจากกรุงเทพมหานคร
หมวดหมู่:นักฟุตบอลชายชาวไทยที่ค้าแข้งในต่างประเทศ
หมวดหมู่:ผู้เล่นสโมสรฟุตบอลธนาคารกสิกรไทย
หมวดหมู่:ผู้เล่นสโมสรฟุตบอลอาร์แบค
หมวดหมู่:ผู้เล่นสโมสรฟุตบอลกมบักยูไนเต็ด
หมวดหมู่:ผู้เล่นสโมสรฟุตบอลไลออนซิตีเซเลอส์
หมวดหมู่:ผู้จัดการทีมฟุตบอลชาวไทย
หมวดหมู่:ผู้จัดการทีมฟุตบอลทีมชาติไทย
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
หมวดหมู่:ผู้จัดการทีมสโมสรฟุตบอลบีจี ปทุม ยูไนเต็ด
หมวดหมู่:ผู้จัดการทีมสโมสรฟุตบอลชัยนาท ฮอร์นบิล
ฮัวหิม

**ฮัวหิม** (ค.ศ. 157/158 – 30 มกราคม ค.ศ. 232) ชื่อรอง **จื่อยฺหวี่** เป็นขุนนางชาวจีนที่มีชีวิตอยู่ในช่วงปลายราชวงศ์ฮั่นตะวันออกและยุคสามก๊ก ในตอนแรกเขารับราชการโดยตรงภายใต้ราชสำนักฮั่น ต่อมาเขารับใช้ภายใต้ซุนเซ็กและภายใต้โจโฉ เขายังคงรับราชการในวุยก๊กในช่วงสมัยสามก๊ก

## ชีวประวัติ

## ดูเพิ่ม
* ตัวละครในสามก๊ก

## หมายเหตุ

## อ้างอิง

* ตันซิ่ว (คริสต์ศตวรรษที่ 3). *[[จดหมายเหตุสามก๊ก]]* (*ซันกั๋วจื้อ*).
* 
* เผย์ ซงจือ (คริสต์ศตวรรษที่ 5). *[[อรรถาธิบายจดหมายเหตุสามก๊ก]]* (*ซันกั๋วจื้อจู้*).

หมวดหมู่:ขุนนางของวุยก๊ก
หมวดหมู่:ข้าราชการของโจโฉ
ฮันโฮ

**ฮันโฮ** ( 190 – 215), ชื่อรอง **ยฺเหวียนซื่อ** ได้รับชื่อเสียงในเรื่องความภักดีและความกล้าหาญ เทียบได้กับฉื่อ ฮว่าน เป็นขุนพลที่รับใช้ขุนศึก อองของ อ้วนสุด และโจโฉในช่วงราชวงศ์ฮั่นตะวันออกตอนปลายของจีน เขากลายเป็นขุนนางที่โจโฉเชื่อใจ

เขายังเป็นน้องชายของฮันเหียน เจ้าเมืองเตียงสา ปรากฏตัวในสามก๊กครั้งแรกในศึกทุ่งพกบ๋องภายหลังถูกเรียกให้ไปช่วย เตียวคับ สู้กับฮองตงพร้อมกับ แฮหัวซงลูกบุญธรรมของ แฮหัวเอี๋ยน และได้ท้าสู้กับ ฮองตง แต่พลาดท่าถูกสังหาร

## ชีวิต

## ดูเพิ่ม
* ตัวละครในสามก๊ก

## อ้างอิง

* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).

หมวดหมู่:ขุนพลของโจโฉ
เมซซานีน

**เมซซานีน** () อาจหมายถึง
* ในทางสถาปัตยกรรมหมายถึง ชั้นลอย หมายถึงชั้นของอาคารที่มีโครงสร้างอยู่ระหว่างชั้นหลัก เช่น ชั้นล่าง ชั้นห้องโถง หรือหอประชุม บางครั้งมีลักษณะคล้ายกับระเบียง
* ในโรงละคร เมซซานีนหมายถึงชั้นล่างสุดในโรงละคร
* เดอะเมซซานีน (The Mezzanine) วรรณกรรมที่แต่งโดย นิโคลสัน เบเกอร์
* เมซซานีน (อัลบั้ม) ผลงานของ แมสซีฟแอตแทก
หวนเตียว

**หวนเตียว** (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นขุนพลคนสนิทคนหนึ่งของตั๋งโต๊ะ หลังจากตั๋งโต๊ะเสียชีวิต หวนเตียวร่วมมือกับลิฉุย กุยกี และเตียวเจ เข้ายึดเมืองเตียงฮันและประหารอ้องอุ้น

## ดูเพิ่ม
* สามก๊ก
* ยุคสามก๊ก
* ตัวละครในสามก๊ก

หมวดหมู่:บุคคลที่เกิดในคริสต์ศตวรรษที่ 2
หวนเตียว
หมวดหมู่:ตั๋งโต๊ะและผู้เกี่ยวข้อง
แคว้นศักดินาซัตสึมะ

[thumb|150px|ธงสีของแคว้นซัตสึมะใน[สงครามโบชิง]]

**แคว้นศักดินาซัตสึมะ** () เคยเป็นหนึ่งในแคว้นไดเมียวที่ทรงอำนาจที่สุดในสมัยรัฐบาลโชกุนโทกูงาวะ หรือสมัยเอโดะของญี่ปุ่นในอดีต มีบทบาทสำคัญในสมัยการปฏิรูปเมจิ ทั้งยังครองตำแหน่งสำคัญในรัฐบาลเมจิหลังการปฏิรูปด้วยเช่นกัน ตลอดอายุของแคว้นซัตสึมะ แคว้นนี้ได้ถูกปกครองโดยไดเมียวระดับโทซามะ () จากตระกูลชิมาซุหลายต่อหลายรุ่น อาณาเขตของแคว้นกินพื้นที่ด้านใต้ของเกาะคีวชู ในบริเวณอดีตแคว้นซัตสึมะ () อดีตจังหวัดโอซุมิ () และด้านตะวันตกของอดีตจังหวัดฮีวงะ () มีอาณาจักรรีวกีวเป็นประเทศราช ปัจจุบัน พื้นที่ส่วนใหญ่กลายเป็นจังหวัดคาโงชิมะ ในขณะที่ส่วนที่เหลือเป็นส่วนหนึ่งของจังหวัดมิยาซากิ

*แคว้นซัตสึมะ* มีชื่ออย่างเป็นทางการว่า *แคว้นคาโงชิมะ* () มีศุนย์กลางการปกครองที่ปราสาทคาโงชิมะในเมืองคาโงชิมะ แคว้นซัตสึมะมีผลผลิตมวลรวมของแคว้นคิดเป็นหน่วยโคกูดากะ () (หน่วยวัดผลผลิตข้าวทั้งหมดแต่ละแคว้นในระบบศักดินาสมัยเอโดะ สะท้อนถึงอำนาจและความมั่งคั่งของแคว้น เทียบได้กับ GDP ในปัจจุบัน) อยู่ที่ 770,000 โคกุ () สูงเป็นอันดับสองรองจากแคว้นคางะ () 

ตระกูลชิมาซุ ปกครองแคว้นซัตสึมะเป็นเวลาประมาณ 4 ศตวรรษ นับแต่ก่อตั้งแคว้นในต้นยุคเอโดะ จนถึงศตวรรษที่ 16 กินอาณาเขตเกือบทั้งเกาะคีวชู แม้ว่าจะถูกโทโยโตมิ ฮิเดโยชิ () ปราบปรามในยุทธการคีวชู ค.ศ. 1587 เพื่อปราบปรามและควบคุมไดเมียวตามหัวเมืองต่าง ๆ ตระกูลชิมาซุก็ยังคงเป็นตระกูลที่มีอิทธิพลสูงสุดเหนือเกาะต่าง ๆ รอบข้างเหมือนเดิม ในระหว่างยุทธการที่เซกิงาฮาระซึ่งเป็นการรบครั้งใหญ่ ปิดฉากยุคเซ็งโงกุอันเป็นยุคแห่งไฟสงครามใน ค.ศ. 1600 ตระกูลชิมาซุก็ยังคงตั้งมั่นที่แคว้นซัตสึมะเพื่อรวบรวมและป้องกันกำลังรบของตัวเอง ในขณะที่ตระกูลอื่น ๆ ถูกกำจัดไปในสงครามครั้งนี้ ตระกูลชิมาซุเป็นหนึ่งในไม่กี่ตระกูลที่สามารถรักษากองกำลังของตนเองเพื่อต่อต้านกองทัพของโชกุน ที่พยายามครอบครองดินแดนญี่ปุ่นทั้งหมดได้ ต่างกับอีกหลายตระกูลที่ยอมแพ้สละแว่นแคว้นที่ตนเองปกครองให้กับโชกุนในยุคเอโดะ ตระกูลชิมาซุก็ยังคงดำรงสถานะความเป็นแคว้นของซัตสึมะ และอำนาจในการปกครองไว้ได้ตราบจนสิ้นยุคโชกุน

## ไดเมียวแคว้นซัตสึมะ

* 30px **[[ตระกูลชิมาซุ]]** ค.ศ. 1602-1871 (ไดเมียวระดับโทซามะ; 770,000 โคกุ)

หมวดหมู่:ยุคเอโดะ
ซ
หมวดหมู่:การปฏิรูปเมจิ
ไมลส์ เดวิส

**ไมลส์ เดวีย์ เดวิส ที่ 3** () หรือ **ไมลส์ เดวิส**  นักทรัมเปต นักแต่งเพลง และหัวหน้าวงดนตรีแจ๊สชาวอเมริกัน ที่ได้ชื่อว่าเป็นนักดนตรีที่มีอิทธิพลต่อวงการดนตรีที่สุดคนหนึ่งในศตวรรษที่ 20  เป็นผู้ที่พัฒนาการเล่นดนตรีแจ๊สแนวทางใหม่หลายแนว โดยเป็นแถวหน้าในการทดลองดนตรีแนวคูลแจ๊ส ฮาร์ดบ็อพ ฟรีแจ๊สและฟิวชันแจ๊ส  มีนักดนตรีแจ๊สคนสำคัญหลายคนได้ร่วมงานกับวงดนตรีของเขา เช่น  จอห์น โคลเทรน เฮอร์บี แฮนค็อก บิล อีแวนส์ ชิค โคเรีย จอห์น แมคลาฟลิน จูเลียน แอดเดอร์ลีย์ คีธ จาร์เรต

ไมลส์ เดวิส ได้รับการบรรจุชื่อไว้ในหอเกียรติยศร็อกแอนด์โรล เมื่อปี ค.ศ. 2006  ผลงานที่มีชื่อเสียงและมียอดขายสูงสุด คือชุด *[[ไคด์ออฟบลู|Kind of Blue]]* ในปี ค.ศ. 1959 ที่ทดลองเปลี่ยนแนวทางการเล่นดนตรีจากแนวฮาร์ดบ็อพในอัลบั้มก่อนหน้า เป็นแนวทางใหม่  จนถึงปัจจุบัน ได้รับการรับรองยอดขาย 4 ล้านแผ่นโดย RIAA เมื่อวันที่ 7 ตุลาคม ค.ศ. 2008  และได้รับการจัดอันดับโดยนิตยสารโรลลิงสโตน ติดอันดับ 12 จาก 500 อัลบั้มยอดเยี่ยมตลอดกาล จัดอันดับเมื่อปี ค.ศ. 2003 

## อ้างอิง

## แหล่งข้อมูลอื่น

* Miles Davis - official website. 
* Miles Davis  - official Sony Music website
* . 
* Miles Davis biography 

หมวดหมู่:นักทรัมเปต
หมวดหมู่:นักดนตรีแจ๊สชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ศิลปินสังกัดโคลัมเบียเรเคิดส์
หมวดหมู่:ศิลปินสังกัดแคปิตอลเรเคิดส์
หมวดหมู่:ศิลปินสังกัดบลูโน้ตเรเคิดส์
หมวดหมู่:ศิลปินสังกัดซาวอยเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดเพรสทีจเรเคิดส์
หมวดหมู่:บุคคลจากรัฐอิลลินอย
หมวดหมู่:เสียชีวิตจากโรคหลอดเลือดสมอง
หมวดหมู่:เสียชีวิตจากภาวะการหายใจล้มเหลว
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
ยุทธการที่ปราจีนบุรี

**ยุทธการที่ปราจีนบุรี** เป็นการรบของกองทัพอาสาภายใต้การนำของกรมหมื่นเทพพิพิธ โดยมีจุดประสงค์เพื่อช่วยกรุงศรีอยุธยามิให้เสียแก่พม่า ระหว่างสงครามคราวเสียกรุงศรีอยุธยาครั้งที่สอง โดยตั้งกองทัพไว้ที่ปราจีนบุรี แต่ยังไม่ทันจะออกปฏิบัติการ กองทัพพม่าก็ชิงโจมตีก่อนจนกองทัพอาสาสลายตัวไป

## เบื้องหลัง

กรมหมื่นเทพพิพิธเดิมเคยถูกคุมขังอยู่ที่เมืองจันทบุรี หนีลาผนวช และชวนชาวเมืองทั้งหลายอาสามาช่วยกรุงศรีอยุธยา เมื่อประมาณเดือนมิถุนายน พ.ศ. 2309 ได้กำลังพลกว่า 10,000 นาย ยกมาตั้ง ณ ปราจีนบุรี แถบปากน้ำโยทะกา

คนในกรุงศรีอยุธยาทั้งหลายได้ทราบกิตติศัพท์ต่างก็พากันหนีไปเข้าร่วมด้วยเป็นจำนวนมาก รวมทั้งข้าราชการที่มีชื่อเสียงหลายคน เช่น พระยารัตนาธิเบศร์ซึ่งดำรงตำแหน่งจตุสดมภ์วัง

## ประวัติการสู้รบ

### การรบกับกองทัพอยุธยา

ไม่ว่ากองทัพดังกล่าวจะถูกจัดตั้งขึ้นด้วยจุดประสงค์ใดก็ตาม แต่รัฐบาลอยุธยาภายใต้ราชวงศ์บ้านพลูหลวงเน้นการรักษาเสถียรภาพทางการเมืองของ จากที่กรมหมื่นเทพพิพิธเคยมีประวัติคิดแย่งราชสมบัติมาก่อน ทางการจึงส่งกองทัพออกไปปราบ หมายจะจับตัวกรมหมื่นเทพพิพิธ แต่ทำการรบหลายครั้ง ก็ไม่ปรากฏผลแพ้ชนะ

### การเข้าตีของพม่า

มังมหานรธาทราบว่ามีกองทัพจะมาช่วยกรุงศรีอยุธยา จึงให้เมขะระโบกับแนกวนจอโบนำทหาร 3,000 นายไปยังปากน้ำโยทะกา กองทัพพม่าสามารถตีทัพหน้ากรมหมื่นเทพพิพิธแตก หมื่นเก้า หมื่นศรีนาวาก็ตายในที่รบ กองทัพอาสาทั้งหลายก็สลายตัวไปหลังจากนั้น

ผู้บัญชาการทั้งสองของพม่าทราบว่ามีกองกำลังขนาดใหญ่อยู่ที่ปราจีนบุรี จึงรายงานต่อมังมหานรธาให้จัดกองทัพบกและกองทัพเรือมายังปราจีนบุรีด้วยเช่นกัน

## สลายตัว

กรมหมื่นเทพพิพิธทราบว่าพม่าส่งกองทัพบกและกองทัพเรือมายังปราจีนบุรี ก็ไม่คิดอยู่ต่อสู้ จึงหนีไปยังนครราชสีมา กองทัพอาสาเห็นนายของตนหนี จึงสลายตัวไปเช่นกัน

## อ้างอิง

* จรรยา ประชิตโรมรัน. (2547). **การเสียกรุงศรีอยุธยาครั้งที่ ๒ พ.ศ. ๒๓๑๐**. สำนักพิมพ์แห่งจุฬาลงกรณ์มหาวิทยาลัย. หน้า 106-110.

หมวดหมู่:การเสียกรุงศรีอยุธยาครั้งที่สอง
หมวดหมู่:ประวัติศาสตร์ของจังหวัดปราจีนบุรี
ปราจีนบุรี
ซันนี โรลลินส์

**ทีโอดอร์ วอลเทอร์ "ซันนี" โรลลินส์** นักแซกโซโฟนแจ๊สชาวอเมริกัน มีชื่อเสียงระดับแถวหน้าของวงการแจ๊สอเมริกัน และปัจจุบันยังคงตระเวนเล่นดนตรีอยู่ด้วยวัย 78 ปี 

ผลงานที่มีชื่อเสียงที่สุดของโรลลินส์ คืออัลบั้ม *Saxophone Colossus* ในปี ค.ศ. 1956, *Freedom Suite* ในปี ค.ศ. 1958 และดนตรีประกอบภาพยนตร์ *Alfie* ในปี ค.ศ. 1966 

ซันนี โรลลินส์ พักอาศัยอยู่ในนิวยอร์ก บ้านพักของเขาอยู่ห่างจากอาคารเวิลด์เทรดเซ็นเตอร์เพียงไม่กี่ช่วงตึก และต้องอพยพหนีตายจากเหตุการณ์วินาศกรรม 11 กันยายน พ.ศ. 2544 โดยนำแซกโซโฟนติดตัวออกมาเพียงตัวเดียวเท่านั้น  เพียงห้าวันหลังจากนั้น เขาไปเดินทางไปเล่นดนตรีที่วิทยาลัยการดนตรีเบิร์กลี ที่บอสตัน รัฐแมสซาชูเซตส์  การแสดงในวันนั้นได้รับการบันทึกเสียงเป็นอัลบั้มชื่อ *Without a Song: The 9/11 Concert* วางจำหน่ายในปี พ.ศ. 2548 และทำให้เขาได้รับรางวัลแกรมมี ประจำปี ค.ศ. 2006 รวมทั้งรางวัลนักดนตรีแจ๊สแห่งปี รางวัลนักเทเนอร์แซกอันดับหนึ่ง และอัลบั้มแห่งปี 2006 จากการจัดอันดับโดยนิตยสารดาวน์บีท

## อ้างอิง

## แหล่งข้อมูลอื่น
*Sonny Rollins Official Website

หมวดหมู่:นักแซกโซโฟน
หมวดหมู่:นักดนตรีแจ๊สชาวอเมริกัน
หมวดหมู่:ศิลปินสังกัดเวิร์ฟเรเคิดส์
หมวดหมู่:ศิลปินสังกัดอาร์ซีเอวิคเตอร์
หมวดหมู่:ศิลปินสังกัดอิมพัลส์! เรเคิดส์
หมวดหมู่:ศิลปินสังกัดบลูโน้ตเรเคิดส์
หมวดหมู่:ศิลปินสังกัดเพรสทีจเรเคิดส์
หมวดหมู่:บุคคลจากแมนแฮตตัน
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
แซคารี ควินโต

**แซคารี จอห์น ควินโต** () เกิดวันที่ 2 มิถุนายน ค.ศ. 1977 เป็นนักแสดงชาวอเมริกัน เป็นที่รู้จักในบทบาทไซลาร์ ในซีรีส์เรื่อง *[[ฮีโร่ส์ (รายการโทรทัศน์)|ฮีโรส์]]* และบทสป็อค ในภาพยนตร์ปี 2009 เรื่อง *[[สตาร์ เทรค (ภาพยนตร์ปี 2009)|สตาร์ เทรค]]* ชีวิตส่วนตัว ควินโตประกาศตัวเป็นเกย์ตั้งแต่ตุลาคม ค.ศ. 2011 

## ผลงาน

## รางวัลและชื่อเข้าชิง

## อ้างอิง

## แหล่งข้อมูลอื่น

* 
* 
* Interview with TheStarScoop, January 2007 
* Zachary Quinto official site
* Before the Door official site

หมวดหมู่:ชายรักร่วมเพศชาวอเมริกัน
หมวดหมู่:นักแสดงอเมริกันที่มีความหลากหลายทางเพศ
หมวดหมู่:นักแสดงชายชาวอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:ชาวอเมริกันเชื้อสายไอริช‎
หมวดหมู่:บุคคลจากพิตต์สเบิร์ก
พระภัททิยกาฬิโคธาบุตร

**พระภัททิยกาฬิโคธาบุตร** หรือ **พระภัททิยะ** เป็นพระภิกษุสาวกเอตทัคคะของพระพุทธเจ้า นับเนื่องในพระอสีติมหาสาวก 80 องค์สำคัญในพระพุทธศาสนาในสมัยพุทธกาล พระภัททิยเถรศากยราชา เป็นพระประยูรญาติของพระพุทธเจ้า โดยเป็นพระมหากษัตริย์แห่งแคว้นสักกะก่อนทรงสละราชสมบัติออกผนวชจนบรรลุเป็นพระอรหันต์

พระภัททิยะ ออกผนวชโดยการชักชวนของเจ้าชายอนุรุทธกุมารผู้เป็นพระสหาย พระองค์ออกผนวชพร้อมกับเจ้าราชกุมารอีก 5 พระองค์ และนายอุบาลีภูษามาลา ณ อนุปิยนิคม เมื่อท่านบรรลุเป็นพระอรหันต์แล้ว ท่านมักอุทานเสมอว่า "สุขหนอ ๆ" พระพุทธเจ้ายกย่องท่านให้เป็นพระเอตทัคคะผู้เลิศทาง**ผู้เกิดในสกุลสูง**

## พระราชประวัติ
พระภัททิยะ เป็นพระประยูรญาติของพระพุทธเจ้า โดยท่านเป็นเจ้าชายนับเนื่องในพระศากยราชวงศ์ ไม่ปรากฏว่าพระราชบิดาของพระองค์ทรงพระนามใด แต่พระราชมารดาของพระองค์ทรงพระนามว่าพระนางกาฬิโคธาราชเทวี พระองค์ได้เสวยราชสมบัติสืบต่อจากพระราชบิดาจวบจนเสด็จออกผนวช

## สาเหตุที่ทรงออกผนวช
พระภัททิยะ มีพระราชศรัทธาเสด็จออกผนวชในพระพุทธศาสนาพร้อมกับเจ้าราชกุมารทั้ง 5 คือ เจ้าชายอนุรุทธะ, เจ้าชายอานันทะ, เจ้าชายภัคคุ, เจ้าชายกิมพิละ และเจ้าชายเทวทัตต์ และนายช่างกัลบกนามว่านายอุบาลีภูษามาลาอีก 1 ท่าน รวมเป็น 7 ณ อนุปิยอัมพวัน ในอนุปิยนิคม โดยการชักชวนของเจ้าชายอนุรุทธะ โดยในวันผนวชนั้น เจ้าชายทั้ง 6 ได้ตกลงกันให้นายอุบาลีผู้เป็นช่างภูษามาลาออกบวชก่อนตน เพื่อจะได้ทำความเคารพเป็นการลดทิฐิและมานะแห่งความเป็นเชื้อสายกาษัตริย์ของตนลง โดยทั้งหมดได้อุปสมบทด้วยวิธีเอหิภิกขุอุปสัมปทาโดยตรงจากพระพุทธเจ้า

เมื่อผนวชแล้ว ได้ทรงตั้งใจบำเพ็ญสมณธรรมจนบรรลุพระอรหันต์ จนเมื่อบรรลุแล้วพระองค์มักเปล่งอุทานว่า "สุขหนอ ๆ" อยู่เสมอ ๆ จนพระสงฆ์เข้าใจผิดว่าท่านคำนึงเสียดายราชสมบัติที่ทรงสละมา พระสงฆ์เหล่านั้นจึงไปกราบบังคมทูลความนั้นแด่พระพุทธเจ้า พระพุทธเจ้าจึงเรียกท่านมาสอบถาม ท่านกราบบังคมทูลพระพุทธเจ้าว่าที่ท่านชอบอุทานเช่นนั้นเป็นเพราะความสุขคือความสบายและปลอดภัยอันเกิดจากการสละราชสมบัติ เพราะเมื่อยังทรงครองราชสมบัตินั้น มีแต่ความหวาดระแวงอยู่ตลอดเวลา ต้องมีข้าราชบริพารและทหารรักษาพระองค์ล้อมรอบเพื่อถวายการอารักขา ทำให้เมื่อออกบวชแล้วจะอยู่ที่ไหนก็ไม่ต้องมานั่งมัวระแวงภัย อาศัยบิณฑบาตเลี้ยงชีพ มีใจดุจมฤคา คือคนผู้ไม่มีภาระท่องเที่ยวไป เมื่อกราบทูลเสร็จ พระพุทธองค์จึงตรัสชมเชยพระภัททิยเถรศากยะ

และด้วยความที่ท่านเกิดในตระกูลแห่งกษัตริย์ ดำรงพระราชสถานะเป็นพระมหากษัตริย์แห่งกรุงกบิลพัสดุ์ผู้เป็นประธานแห่งแคว้นสักกะ แต่มีใจพระราชศรัทธาออกผนวชเป็นภิกษุในพระพุทธศาสนา บำเพ็ญสมณธรรมจนบรรลุพระอรหันต์ พระพุทธเจ้าจึงยกย่องท่านว่าเป็นผู้เลิศด้าน **ผู้เกิดในตระกูลสูง**

## บุพกรรมในอดีตชาติ

## บั้นปลายพระชนม์ชีพ
ในคัมภีร์ทางพระพุทธศาสนาไม่ระบุว่าท่านดับขันธปรินิพพานเมื่อใดและที่ใด แต่ท่านคงดำรงขันธ์อยู่พอสมควรแก่กาลจึงปรินิพพาน

## อ้างอิง

# สมเด็จพระมหาสมณเจ้า กรมพระยาวชิรญาณวโรรส. (2525). **ธรรมวิภาคปริเฉทที่ 2**. พิมพ์ครั้งที่ 23. กรุงเทพฯ: คณะกรรมการแผนกตำรา มหามกุฏราชวิทยาลัย.

## ดูเพิ่ม
* พระอสีติมหาสาวก

## แหล่งข้อมูลอื่น
# เว็บไซต์ 84000
# เว็บไชต ธรรมะ เกตเวย์ 

หมวดหมู่:พระอสีติมหาสาวก
หมวดหมู่:ภิกษุชาวอินเดีย
หมวดหมู่:เอตทัคคะ
หมวดหมู่:ภิกษุที่เป็นพระราชวงศ์
เดอะชาร์ลาทันส์ (วงดนตรีอังกฤษ)

**เดอะชาร์ลาทันส์** () ที่อเมริกาจะเรียก **เดอะชาร์ลาทันส์ ยูเค** (The Charlatans UK) เป็นวงดนตรีออลเทอร์นาทิฟร็อกจากประเทศอังกฤษ ประกอบด้วยสมาชิกด้วย  ทิม เบอร์เกส(ร้องนำ) มาร์ก คอลลินส์ (กีตาร์) มาร์ติน บลันท์ (เบส)โทนี้ โรเจอร์ส์ (คีย์บอร์ด)  และ จอน บรูคส์ (กลอง และ เพอร์คัชชัน) ส่วนอดีตสมาชิกคือ จอหน์ เบเกอร์ (กีตาร์คนเก่าในระหว่างปี 1989-1991) บาซ เคทลี (นักร้องนำคนเก่าในระหว่างปี 1989) และ ร็อบ คอลลินส์ (มือคีย์บอร์ดนำคนเก่าที่เสียชีวิตจากอุบัติเหตุทางรถยนต์ในปี 1996) มีอัลบั้มแรกชื่อ Some Friendly ในปี 1990 และอัลบั้มที่สอง Between 10th and 11th ใน 1992 2อัลบั้มนี้เป็นอัลบั้มแนวแมดเชสเตอร์ โดยมีซิงเกิล "The Only One I Know" และ "Then" กระแสความนิยมของแมดเชสเตอร์ก็ลดลง ต่อมาก็ได้ออกอัลบั้มใหม่โดยเปลี่ยนแบบอย่างดนตรีใหม่ไปด้วย ตอนนี้เปลี่ยนไปเป็นดนตรีแนวร็อกและบริตป็อป

## สตูดิโออัลบั้ม
#***Some Friendly***  (1990) 
#***Between 10th and 11th***  (1992) 
#***Up to Our Hips***  (1994) 
#***The Charlatans***  (1995)
#***Tellin' Stories***  (1997) 
#***Us and Us Only***  (1999) 
#***Wonderland***  (2001)  
#***Up at the Lake***  (2004) 
#***Simpatico***  (2006) 
#***You Cross My Path*** (2008)

## แหล่งข้อมูลอื่น
*เว็บทางการ
*http://www.thecharlatans.info/ 
*http://www.stv.tv/out/showArticle.jsp?source=opencms&articleId=/out/hotnow/music/Charlatans_xfm_liquidrooms

หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
วาเนสซา (มิเล)

**วาเนสซา** () เป็นภาพเขียนสีน้ำมันที่เขียนโดยจอห์น เอเวอเรตต์ มิเล จิตรกรกลุ่มนิยมแบบก่อนราฟาเอลชาวอังกฤษ ที่ปัจจุบันตั้งแสดงอยู่ที่คฤหาสน์ซัดลีย์ที่เมืองลิเวอร์พูลในอังกฤษ  

มิเลเขียนภาพ “วาเนสซา” ในปี ค.ศ. 1863 เป็นภาพของสตรีที่เป็นคนรักและผู้ที่เขียนจดหมายติดต่อกับโจนาธาน สวิฟต์ (Jonathan Swift) เอสเธอร์ แวนโฮมริกห์ (Esther Vanhomrigh) ผู้ที่รู้จักกันในนามปากกา “วาเนสซา”

“วาเนสซา” แตกต่างไปจากภาพเขียนอื่นๆ ของมิเลเพราะการละทิ้งการเขียนรายละเอียดเป็นครั้งแรกที่ยังเห็นในภาพเขียน “ตื่น” และ “หลับ” ที่แสดงในปีก่อนหน้านั้น จากอิทธิพลของเดียโก เบลัซเกซ และโจชัว เรย์โนลด์ส มิเลเขียนด้วยอย่างมีลักษณะเป็นนาฏกรรมที่เห็นได้จากฝีแปรงในสีที่สด สร้างการใช้สีที่รุนแรงและสมัยใหม่ 

เอสเธอร์ แวนโฮมริกห์หรือที่รู้จักกัน “วาเนสซาของสวิฟต์” เพราะเป็นชื่อที่สวิฟต์ตั้งให้เมื่อพิมพ์จดหมายติดต่อ ภาพเขียนเป็นภาพจินตนาการ เอสเธอร์ไม่มีภาพจริงที่ให้เห็น ในภาพเอสเธอร์ยืนถือจดหมายที่น่าจะเป็นจดหมายจากสวิฟต์หรือจดหมายที่เขียนถึงสวิฟต์ ท่าทางเศร้าเหมือนความสัมพันธ์ระหว่างเอสเธอร์กับสวิฟต์ซึ่งมายุติลงเมื่อสวิฟต์ไปมีผู้หญิงอื่นเอสเธอร์ จอห์นสันที่สวิฟต์เรียก “สเตลลา” มิเลเขียนภาพคู่กันของสเตลลาด้วย

“วาเนสซา” เป็นส่วนหนึ่งของการฟื้นฟูศิลปะอังกฤษของคริสต์ศตวรรษที่ 18 เมื่อความสนใจในการเขียนของเรย์โนลส์และทอมัส เกนส์เบรอถูกนำกลับมาอีกครั้งหนึ่ง

## อ้างอิง
 

## ดูเพิ่ม
*ภาพชีวิตประจำวัน

หมวดหมู่:จอห์น เอเวอเรตต์ มิเล
หมวดหมู่:จิตรกรรมในคริสต์ทศวรรษ 1860
หมวดหมู่:จิตรกรรมแบบก่อนราฟาเอล
หมวดหมู่:จิตรกรรมสีน้ำมัน
หมวดหมู่:ภาพชีวิตประจำวัน
เดอะไลต์นิงซีดส์

**เดอะไลต์นิงซีดส์** () เป็นวงออลเทอร์นาทิฟร็อกจากเมืองลิเวอร์พูล เริ่มตั้งวงมาตั้งแต่ปี ค.ศ. 1989 โดยเอียน บราวดี้ โดยมีซิงเกิลแรก "Pure"

## ผลงานอัลบัม
*1990 **Cloudcuckooland** 
*1992 **Sense** 
*1994 **Jollification** 
*1996 **Dizzy Heights** 
*1999 **Tilt** 
*2009 **Four Winds** 

## แหล่งข้อมูลอื่น
*http://www.lightning-seeds.co.uk/
*เว็บทางการ launched in 2009
*เว็บไซด์ทางการของ เอียน บราวดี้
*http://www.bbc.co.uk/liverpool08/video/10/beat_ian_broudie.shtml

หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2532
น้ำผลไม้

thumb|น้ำส้มเป็นน้ำผลไม้จากผลส้ม 
**น้ำผลไม้** คือของเหลวที่อยู่ในเนื้อเยื่อของผลไม้ตามธรรมชาติ อาจรวมถึงของเหลวจากผลของผักบางชนิดด้วยเช่น ส้ม น้ำผลไม้ได้มาจากการคั้นหรือการปั่นผลไม้เหล่านั้นโดยไม่ต้องใช้ความร้อนหรือตัวทำละลาย ตัวอย่างเช่น น้ำส้มก็คือของเหลวที่สกัดจากผลส้ม น้ำมะนาวก็คือของเหลวที่สกัดจากผลมะนาว น้ำผลไม้สำเร็จที่วางขายในท้องตลาดหลายยี่ห้อถูกกรองเอาเส้นใย เนื้อ หรือกากออก แต่น้ำผลไม้ที่มีเนื้อก็ยังคงเป็นเครื่องดื่มที่นิยม น้ำผลไม้อาจขายในรูปแบบเข้มข้น ซึ่งจำเป็นจะต้องเติมน้ำเพื่อลดความเข้มข้นจนกระทั่งอยู่ในสถานะปกติ อย่างไรก็ตาม น้ำผลไม้แบบเข้มข้นมักจะมีรสชาติที่ผิดแปลกไปจากน้ำผลไม้คั้นสดอย่างชัดเจน น้ำผลไม้บางชนิดอาจมีการแปรรูปเพื่อการถนอมอาหารก่อนวางจำหน่าย เช่น พาสเจอร์ไรซ์ การแช่แข็ง การระเหย หรือการอบให้เป็นผงแห้ง เป็นต้น

## ดูเพิ่ม
* น้ำผักปั่น